ᱥᱟᱱᱤᱭᱟ ᱢᱤᱨᱡᱟ

ᱥᱟᱱᱤᱭᱟ ᱢᱤᱨᱡᱟ (ᱤᱝᱞᱤᱥᱺ Sania Mirza ) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱯᱨᱚᱯᱷᱮᱥᱚᱱᱟᱞ ᱴᱮᱱᱤᱥ ᱠᱷᱟᱞᱣᱟᱹᱨᱤ ᱠᱟᱱᱟᱭ ᱾ ᱡᱚᱲ ᱰᱤᱥᱤᱯᱞᱤᱱ ᱨᱮ ᱡᱮᱜᱮᱛ ᱨᱤᱱᱤᱡ ᱑ ᱱᱚᱢᱵᱚᱨ ᱠᱷᱮᱞᱣᱟᱹᱨᱤ ᱞᱮᱠᱟᱛᱮ ᱛᱩᱨᱩᱭ ᱜᱚᱴᱟᱝ ᱜᱨᱟᱱᱰ ᱥᱞᱟᱢ ᱴᱟᱭᱴᱮᱞ ᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱒᱐᱐᱓ ᱥᱟᱞᱮ ᱠᱷᱚᱱ ᱒᱐᱑᱓ ᱥᱟᱞᱮ ᱨᱮ ᱮᱠᱞᱟ ᱴᱮᱱᱤᱥ ᱠᱷᱚᱱ ᱡᱤᱨᱟᱹᱣ ᱮᱱ ᱞᱟᱦᱟ ᱨᱮ ᱥᱤᱧᱚᱛ ᱨᱤᱱᱤᱡ ᱑ ᱱᱚᱢᱵᱚᱨ ᱴᱮᱱᱤᱥ ᱠᱷᱮᱞᱣᱟᱹᱨᱤ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱵᱟᱱᱟᱨ ᱛᱷᱚᱠ ᱨᱮ ᱾ ᱟᱡᱟᱜ ᱠᱷᱮᱞᱣᱟᱹᱨᱤ ᱡᱤᱭᱚᱱ ᱨᱮ ᱥᱤᱧᱚᱛᱤᱭᱟᱹ ᱴᱮᱱᱤᱥ ᱠᱷᱮᱞᱣᱟᱹᱨᱤ ᱞᱮᱠᱟᱛᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱛᱟᱨᱟᱠᱤ ᱭᱟᱱ ᱛᱤᱨᱞᱟᱹ ᱞᱮᱠᱟᱛᱮ ᱧᱩᱛᱩᱢ ᱮ ᱫᱚᱦᱚ ᱞᱮᱫ ᱛᱟᱦᱮᱸᱫ ᱟᱨ ᱥᱟᱶᱛᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱩᱲᱟᱹᱭ ᱧᱟᱢᱟᱱᱤᱡ ᱟᱨ ᱢᱟᱨᱟᱝ ᱯᱨᱚᱯᱷᱟᱭᱤᱞ ᱠᱷᱮᱞᱣᱟᱹᱨᱤ ᱛᱟᱦᱮᱸ ᱠᱟᱱᱟᱭ ᱫᱤᱥᱚᱢ ᱨᱤᱱᱤᱡ ᱾

 ᱯᱩᱭᱞᱩ ᱡᱤᱭᱚᱱ 
ᱥᱟᱱᱤᱭᱟ ᱢᱤᱨᱡᱟ ᱫᱚ ᱑᱕ ᱱᱚᱵᱷᱮᱢᱵᱚᱨ ᱑᱙᱘᱖ ᱥᱟᱹᱦᱤᱛ ᱢᱩᱢᱵᱟᱭ ᱨᱮ ᱢᱤᱫ ᱦᱟᱭᱫᱨᱟᱵᱟᱫᱤ ᱢᱩᱥᱞᱤᱢ ᱜᱷᱟᱨᱚᱡᱽ ᱨᱮ ᱾ ᱟᱡ ᱟᱯᱟᱛ ᱤᱢᱨᱟᱱ ᱢᱤᱨᱡᱟ ᱫᱚ ᱢᱤᱫ ᱠᱷᱮᱞ ᱰᱚᱜᱚᱨᱤᱭᱟᱹ (sports journalist) ᱛᱟᱦᱮᱸ ᱠᱟᱱᱟᱭ  ᱟᱨ ᱮᱸᱜᱟᱛ ᱱᱟᱥᱤᱢᱟ ᱫᱚ ᱪᱷᱟᱯᱟ ᱵᱮᱯᱟᱨ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱛᱟᱭᱚᱢ ᱵᱟᱞᱮ ᱚᱠᱛᱚ ᱨᱮᱜᱮ ᱦᱟᱭᱫᱨᱟᱵᱟᱫᱽ ᱛᱮ ᱠᱚ ᱩᱪᱟᱹᱲ  ᱞᱮᱱᱟ ᱡᱟᱦᱟᱸ ᱨᱮ ᱟᱡ ᱟᱨ ᱟᱡᱤᱡ ᱦᱩᱰᱤᱧ ᱵᱚᱭᱦᱟ ᱠᱩᱲᱤ ᱚᱱᱟᱢ ᱦᱟᱨᱟ ᱞᱮᱱ ᱛᱟᱦᱮᱸᱫ ᱠᱤᱱ ᱢᱤᱫ ᱥᱩᱱᱤ ᱢᱩᱥᱞᱤᱥᱢ ᱫᱷᱚᱨᱚᱢ ᱚᱲᱟᱜ ᱨᱮ ᱾ ᱩᱱᱤ ᱫᱚ ᱢᱟᱨᱮ ᱠᱨᱤᱠᱮᱴ ᱠᱷᱮᱞᱣᱟᱹᱨᱤ ᱜᱷᱩᱞᱟᱢ ᱚᱦᱢᱚᱫᱽ ᱟᱨ ᱯᱟᱠᱤᱥᱛᱟᱱ ᱨᱤᱱᱤᱡ ᱟᱥᱤᱯᱷ ᱤᱠᱵᱟᱞ ᱛᱤᱠᱤᱱᱤᱡ ᱥᱩᱨ ᱥᱟᱹᱜᱤᱧ ᱯᱮᱲᱟ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱜᱮ ᱴᱮᱱᱤᱥ ᱮᱱᱮᱡ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱡᱤᱡ ᱟᱯᱟᱛ ᱟᱨ ᱨᱚᱜᱟᱨ ᱟᱱᱰᱨᱥᱚᱱ ᱴᱷᱮᱱ ᱠᱷᱚᱱ ᱴᱮᱱᱤᱥ ᱮᱱᱮᱡ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾

ᱩᱱᱤ ᱫᱚ ᱦᱟᱭᱫᱨᱟᱵᱟᱫᱽ ᱨᱮᱱᱟᱜ ᱱᱟᱥᱟᱨ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱦᱟᱹᱞᱤ ᱤᱱᱴᱚᱨᱵᱷᱤᱭᱩ ᱨᱮ ᱟᱡᱟᱜ ᱟᱥᱲᱟ ᱠᱨᱮᱰᱤᱴ ᱮ ᱮᱢᱟᱫ ᱫᱮ ᱛᱟᱦᱮᱸᱫ ᱟᱡᱟᱜ ᱯᱷᱩᱨᱜᱟᱹᱞ ᱢᱚᱱ ᱠᱩᱥᱤ ᱠᱩᱠᱢᱩ ᱯᱟᱲᱦᱟᱣ ᱨᱮᱱᱟᱜ ᱫᱟᱣ ᱮᱢ ᱠᱷᱟᱹᱛᱤᱨ ᱾ ᱱᱟᱥᱟᱨ ᱫᱚ ᱢᱤᱫ ᱜᱷᱟᱨᱚᱡᱽ ᱡᱟᱭᱡᱩᱜᱽ ᱩᱭᱦᱟᱹᱨᱟᱱᱟᱜ ᱢᱮᱱᱛᱮ ᱢᱮᱱ ᱞᱮᱫ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱥᱴᱹ ᱢᱮᱨᱤ ᱠᱚᱞᱮᱡᱽ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱥᱟᱱᱤᱭᱟ ᱫᱚ ᱰᱚᱠᱴᱚᱨ ᱚᱯᱷ ᱞᱮᱴᱚᱨᱥ ᱢᱟᱹᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ  MGR Educational and Research Institute University ᱯᱟᱦᱴᱟ ᱠᱷᱚᱱ ᱪᱮᱱᱱᱟᱭ ᱨᱮ ᱑᱑ ᱰᱤᱥᱮᱢᱵᱚᱨ ᱒᱐᱐᱘ ᱥᱟᱞᱮ ᱨᱮ ᱾ ᱱᱚᱶᱟ ᱵᱮᱜᱚᱨ ᱥᱟᱱᱤᱭᱟ ᱫᱚ ᱠᱨᱤᱠᱮᱴ ᱤᱱᱩᱝ ᱟᱨ ᱯᱟᱭᱨᱟ ᱨᱮᱦᱚᱸ ᱵᱷᱟᱹᱜᱤ ᱜᱮ ᱤᱱᱩᱝᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱮᱛᱷᱞᱮᱴᱤᱠ